Document ID: 32015R0141

KOMISIJAS ĪSTENOŠANAS REGULA (ES) 2015/141
(2015. gada 29. janvāris),
ar kuru groza Komisijas Īstenošanas regulu (ES) Nr. 367/2014, ar ko nosaka neto atlikumu, kas pieejams ELGF izmaksu finansēšanai
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 16. panta 2. punktu,
tā kā:
(1)
Komisijas Īstenošanas regulas (ES) Nr. 367/2014 (2) pielikumā ir noteikts neto atlikums, kas pieejams Eiropas Lauksaimniecības garantiju fonda (ELGF) izmaksu finansēšanai, kā arī summas, kas 2014.-2020. budžeta gadā ir pieejamas Eiropas Lauksaimniecības fondam lauku attīstībai (ELFLA) saskaņā ar Padomes Regulas (EK) Nr. 73/2009 (3) 10.c panta 2. punktu, 136., 136.a un 136.b pantu un Eiropas Parlamenta un Padomes Regulas (ES) Nr. 1307/2013 (4) 14. pantu un 66. panta 1. punktu.
(2)
Saskaņā ar Regulas (ES) Nr. 1307/2013 7. panta 2. punktu maksājumu samazināšanas summas aplēses rezultāts, ko paziņojušas dalībvalstis un kas minēts tās pašas regulas 11. panta 6. punktā, ir jādara pieejams kā Savienības atbalsts lauku attīstības programmās paredzētiem pasākumiem, kurus finansē no ELFLA, kā norādīts Eiropas Parlamenta un Padomes Regulā (ES) Nr. 1305/2013 (5). Attiecīgie valstu maksimālie apjomi tika pielāgoti ar Komisijas Deleģēto regulu (ES) Nr. 1378/2014 (6).
(3)
Saskaņā ar Regulas (EK) Nr. 73/2009 136.a panta 1. punkta trešo daļu un Regulas (ES) Nr. 1307/2013 14. panta 1. punkta trešo daļu Beļģija, Čehijas Republika, Dānija, Vācija, Igaunija, Grieķija, Nīderlande un Rumānija līdz 2014. gada 1. augustam ir paziņojušas Komisijai par savu lēmumu noteiktu procentuālo daļu no tiešo maksājumu gada valsts maksimālā apjoma, kas paredzēts 2015.-2019. kalendāra gadam, pārvietot uz lauku attīstības programmām, kuras finansē no ELFLA, kā noteikts Regulā (ES) Nr. 1305/2013. Attiecīgie valstu maksimālie apjomi tika pielāgoti ar Deleģēto regulu (ES) Nr. 1378/2014.
(4)
Saskaņā ar Regulas (EK) Nr. 73/2009 136.a panta 2. punkta trešo daļu un Regulas (ES) Nr. 1307/2013 14. panta 2. punkta trešo daļu Ungārija līdz 2014. gada 1. augustam ir paziņojusi Komisijai par savu lēmumu pārvietot uz tiešajiem maksājumiem noteiktu procentuālo daļu no summas, kas iedalīta lauku attīstības atbalsta programmās paredzētiem pasākumiem, kurus 2016.-2020. gadā finansē no ELFLA, kā noteikts Regulā (ES) Nr. 1305/2013. Attiecīgie valsts maksimālie apjomi tika pielāgoti ar Deleģēto regulu (ES) Nr. 1378/2014.
(5)
Saskaņā ar Padomes Regulas (ES, Euratom) Nr. 1311/2013 (7) 3. panta 1. punktu maksimālo apakšsummu, kas daudzgadu finanšu shēmā paredzēta ar tirgu saistītiem izdevumiem un tiešajiem maksājumiem un noteikta minētās regulas I pielikumā, pēc pārvietojumiem starp Eiropas Lauksaimniecības fondu lauku attīstībai un tiešajiem maksājumiem pielāgo saskaņā ar minētās regulas 6. panta 1. punktā paredzētajām tehniskajām korekcijām.
(6)
Tāpēc attiecīgi būtu jāgroza Īstenošanas regula (ES) Nr. 367/2014,
IR PIEŅĒMUSI ŠO REGULU.
1. pants
Īstenošanas regulu (ES) Nr. 367/2014 groza šādi:
1)
regulas 1. pantu aizstāj ar šādu:
“1. pants
Šīs regulas pielikumā ir noteikts neto atlikums, kas saskaņā ar Regulas (EK) Nr. 73/2009 10.c panta 2. punktu, 136., 136.a un 136.b pantu un Regulas (ES) Nr. 1307/2013 7. panta 2. punktu, 14. pantu un 66. panta 1. punktu ir pieejams Eiropas Lauksaimniecības garantiju fonda (ELGF) izmaksu finansēšanai.”
;
2)
regulas pielikumu aizstāj ar šīs regulas pielikuma tekstu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2015. gada 29. janvārī

Labels: 2
15
4
6